Document ID: /fineweb-2-swissfilter-quality_10-filterrobots/filtered/01307.jsonl.gz/2047

Të gjitha grupet parlamentare pro shkarkimit të Albin Kurtit
LDK-ja ka marrë mbështetjen e të gjitha partive politike për rrëzimin e Qeverisë Kurti.
Në Kuvendin e Kosovës është duke u mbajtur seanca plenare për shkarkimin e Albin Kurtit.
Lidhja Demokratike e Kosovës e cila është edhe nismëtare e mocionit për shkarkimin e Qeverisë Kurti ka marrë mbështetjen e të gjitha grupe parlamentare, raporton lajmi.net.
Memli Krasniqi ka bërë të ditur se Partia Demokratike e Kosovës do të votojë pro rrëzimit të Qeverisë Kurti.
Njëjtë është deklaruar edhe Shefi i Grupit Parlamentar të AAK-së, Daut Haradinaj, i cili shtoi se partia e tij, do e mbështesë me votë rrëzimin e Qeverisë Kurti.
Edhe Haxhi Shala nga Nisma-AKR është deklaruar se deputetët e këtij grupi parlamentar do ta votojnë rrëzimin e Qeverisë, raporton lajmi.net.
Pro rrëzimit të Qeverisë së Kosovës është deklaruar edhe Lista Serbe.
Agor Simiq nga Lista Serbe ka bërë të ditur se deputetët serbë do ta votojnë shkarkimin e Albin Kurtit.
Po ashtu edhe deputetët e Grupit Parlamentar 6+, janë deklaruar se vota e tyre në këtë seancë do të jetë pro rrëzimit të Qeverisë së Kosovës. /Lajmi.net/